  তথ্যবিবরণী নম্বর : ২৪৫৩

**জনগণের প্রত্যাশা পূরণে সর্বোচ্চ চেষ্টা করে যাবো**

**-সমাজকল্যাণ মন্ত্রী**

চাঁদপুর, ৬ মাঘ (২০ জানুয়ারি) :

চাঁদপুর সদর উপজেলার তরপুরচণ্ডী ইউনিয়নের সর্বস্তরের জনসাধারণের সাথে নির্বাচন পরবর্তী মতবিনিময় সভা করেছেন সমাজকল্যাণমন্ত্রী ডা. দীপু মনি। গতকাল ইউনিয়ন আওয়ামী লীগ ও কেন্দ্র কমিটির আয়োজনে বিভিন্ন এলাকায় দিনব্যাপী চলে এই মতবিনিময় সভা।

সভায় প্রধান অতিথির বক্তব্যে সমাজকল্যাণমন্ত্রী বলেন, আপনারা আমাকে ভোট দিয়ে পুনরায় নির্বাচিত করেছেন। আমি আপনাদের কাছে কৃতজ্ঞতা প্রকাশ করতে এসেছি। আপনারা আমাকে ভোট দিয়ে আপনাদের জনপ্রতিনিধি হিসেবে চারবার নির্বাচিত করেছেন। আমি আপনাদের দীপু মনি। আপনারা ভোট দেওয়ার কারণেই প্রধানমন্ত্রী শেখ হাসিনা আমাকে তিনবার মন্ত্রী বানিয়েছেন।

মন্ত্রী আরো বলেন, এখন আমাকে যে মন্ত্রণালয়ের দায়িত্ব দেয়া হয়েছে সেটি অত্যন্ত গুরুত্বপূর্ণ। এ জায়গা থেকে প্রান্তিক জনগোষ্ঠীর জীবনমান উন্নয়ন, মানুষের কল্যাণ ও দেশের কল্যাণে কাজ করা যাবে। আমার রাজনৈতিক মূল উদ্দেশ্যই হচ্ছে মানুষের কল্যাণে কাজ করা। সেই কাজ করার সুযোগ আবার তৈরি হয়েছে।

দীপু মনি আরো বলেন, আপনাদের সুখে-দুঃখে বিগত ১৫ বছর আপনাদের পাশে ছিলাম। ভবিষ্যতে যতদিন বাঁচি আপনাদের পাশে থাকবো। বর্তমান সরকারের উন্নয়নের ধারা অব্যাহত রাখতে কাজ করবো। জনগণের প্রত্যাশা পূরণে সর্বোচ্চ চেষ্টা করে যাবো।

ইউনিয়ন আওয়ামী লীগের সভাপতি ও ইউপি চেয়ারম্যান ইমাম হাসান রাসেল গাজীর সার্বিক তত্ত্বাবধানে মতবিনিময় সভায় উপস্থিত ছিলেন জেলা আওয়ামী লীগের এডভোকেট রণজিৎ রায় চৌধুরী, সদর উপজেলা আওয়ামী লীগের সাধারণ সম্পাদক আলী আরশাদ মিয়াজী, সদর উপজেলা পরিষদের ভাইস চেয়ারম্যান আইয়ুব আলী বেপারী, জেলা মহিলা আওয়ামী লীগের সভাপতি মাসুদা নূর খান, সদর উপজেলা যুবলীগের আহ্বায়ক এডভোকেট হুমায়ুন কবির সুমনসহ স্থানীয় নেতা-কর্মীরা।

#

জাকির/পাশা/মোশারফ/শামীম/২০২৪/২২৫০ঘণ্টা

তথ্যবিবরণী নম্বর : ২৪৫২

**হাছান মাহ্‌মুদের সাথে ফিলিস্তিনের পররাষ্ট্রমন্ত্রীর বৈঠক**

কাম্পালা, ৬ মাঘ (২০ জানুয়ারি) :

উগান্ডার কাম্পালায় অনুষ্ঠানরত জোট নিরপেক্ষ আন্দোলন (ন্যাম)-এর ১৯তম শীর্ষ সম্মেলনের পাশাপাশি পররাষ্ট্রমন্ত্রী ড. হাছান মাহমুদ ফিলিস্তিনের পররাষ্ট্র ও প্রবাসী মন্ত্রী রিয়াদ আল মালিকি'র (Riyad Al-Maliki) সাথে সাক্ষাত করেছেন।

স্থানীয় সময় শনিবার এ বৈঠকে ফিলিস্তিনের পররাষ্ট্রমন্ত্রী তার দেশের প্রতি বঙ্গবন্ধুর অদম্য সমর্থনের কথা স্মরণ করে সেই ধারাবাহিতাকে এগিয়ে নিয়ে যাওয়ার জন্য এবং এই সংকটময় মুহূর্তে ফিলিস্তিনের জনগণের পাশে দাঁড়ানোর জন্য প্রধানমন্ত্রী শেখ হাসিনার প্রতি গভীর কৃতজ্ঞতা প্রকাশ করেন।

ড. হাছান ফিলিস্তিনের মন্ত্রী আল-মালিকিকে বাংলাদেশের সরকার ও জনগণের অব্যাহত সমর্থনের আশ্বাস দেন এবং ফিলিস্তিন সমস্যার স্থায়ী সমাধানের গভীর প্রয়োজনীয়তার ওপর জোর গুরুত্ব আরোপ করেন। পররাষ্ট্রমন্ত্রী হাছান এ সময় ভ্রাতৃপ্রতিম ফিলিস্তিনিদের প্রয়োজনীয় কূটনৈতিক ও আইনি সহায়তা এবং আরো মানবিক সহায়তা অব্যাহত রাখারও প্রতিশ্রুতি দেন।

পররাষ্ট্রমন্ত্রী হাছান মাহ্‌মুদ ১৯-২০ জানুয়ারি জোট নিরপেক্ষ আন্দোলনের ১৯তম শীর্ষ সম্মেলনে এবং ২১-২২ জানুয়ারি ৭৭ জাতি গ্রুপ ও চীনের তৃতীয় দক্ষিণ সম্মেলনে বাংলাদেশ প্রতিনিধি দলের নেতৃত্ব দিচ্ছেন। পররাষ্ট্র সচিব ( সিনিয়র সচিব) মাসুদ বিন মোমেন, জাতিসংঘে বাংলাদেশের স্থায়ী প্রতিনিধি মুহাম্মদ এ মুহিত এবং কেনিয়া ও উগান্ডায় বাংলাদেশের হাইকমিশনারসহ অন্যরা পররাষ্ট্রমন্ত্রীর সঙ্গে রয়েছেন।

#

আকরাম/পাশা/মোশারফ/শামীম/২০২৪/২২৩৫ঘণ্টা

তথ্যবিবরণী নম্বর : ২৪৫১

**ন্যাম সাইডলাইনে ভারতের পররাষ্ট্রমন্ত্রী জয়শঙ্করের সঙ্গে ড. হাছান মাহ্‌মুদের বৈঠক**

কাম্পালা, ৬ মাঘ (২০ জানুয়ারি) :

উগান্ডার কাম্পালায় অনুষ্ঠানরত জোট নিরপেক্ষ আন্দোলন (ন্যাম)-এর ১৯তম শীর্ষ সম্মেলনের পাশাপাশি পররাষ্ট্রমন্ত্রী ড. হাছান মাহ্‌মুদ ভারতের পররাষ্ট্রমন্ত্রী ড. এস জয়শঙ্করের সাথে দ্বিপাক্ষিক বৈঠক করেছেন৷

স্থানীয় সময় শনিবার বিকেলে ড. জয়শঙ্কর এ বৈঠকে ড. হাছান মাহ্‌মুদকে পররাষ্ট্রমন্ত্রী হিসেবে নতুন ভূমিকায় অভিনন্দন জানান। উভয় নেতা পারস্পরিক স্বার্থের বিভিন্ন বিষয় এবং দুই দেশের মধ্যে বিদ্যমান চমৎকার দ্বিপাক্ষিক সম্পর্ককে আরো এগিয়ে নেওয়ার বিষয়ে আলোচনা করেন। তারা বাংলাদেশের পররাষ্ট্রমন্ত্রীর আসন্ন নয়াদিল্লি সফর নিয়েও আলোচনা করেন।

ড. হাছান মাহ্‌মুদ ১৯-২০ জানুয়ারি জোট নিরপেক্ষ আন্দোলনের ১৯তম শীর্ষ সম্মেলনে এবং ২১-২২ জানুয়ারি ৭৭ জাতি গ্রুপ ও চীনের তৃতীয় দক্ষিণ সম্মেলনে বাংলাদেশ প্রতিনিধিদলের নেতৃত্ব দিচ্ছেন। পররাষ্ট্র সচিব ( সিনিয়র সচিব) মাসুদ বিন মোমেন, জাতিসংঘে বাংলাদেশের স্থায়ী প্রতিনিধি মুহাম্মদ এ মুহিত এবং কেনিয়া ও উগান্ডায় বাংলাদেশের হাইকমিশনারসহ অন্যরা পররাষ্ট্রমন্ত্রীর সঙ্গে রয়েছেন।

#

আকরাম/পাশা/সায়েম/সঞ্জীব/মোশারফ/শামীম/২০২৪/২০৩০ঘণ্টা

Handout Number : 2450

**FM Dr. Hasan Mahmud meets his Palestine Counterpart**

Kampala, 20 January:

Foreign Minister Dr. Hasan Mahmud met Riyad Al-Maliki, Minister of Foreign Affairs and Expatriates of the State of Palestine, on the sidelines of the 19th Summit of the Non-Aligned Movement currently being held in Kampala, Uganda.

Palestine Foreign Minister fondly recalled Bangabandhu’s unflinching support for the Palestine cause and expressed gratitude to Prime Minister Sheikh Hasina for carrying forward his legacy and firmly standing by the people of Palestine at this critical moment.

Dr. Hasan Mahmud assured Foreign Minister Al-Maliki of the continued support of the government and people of Bangladesh. Underscoring the profound need for a lasting and permanent solution to the Palestine issue, Dr. Hasan Mahmud committed to continue to extend necessary diplomatic and legal support and further humanitarian assistance to our brothers and sisters of Palestine.

Dr. Hasan is leading the Bangladesh delegation to the 19th Summit of the Non-Aligned Movement (NAM) scheduled on 19-20 January and the Third South Summit of the G77 and China scheduled on 21-22 January. Foreign Secretary (Senior Secretary) Masud Bin Momen, Bangladesh Permanent Representative to the UN Muhammad A Muhith and Bangladesh High Commissioner to Kenya and Uganda among others are accompanying the Foreign Minister.

#

Akram/Pasha/Mosharaf/Shamim/2024/2118 hours

তথ্যবিবরণী নম্বর : ২৪৪৯

**আমরা নেতা নই, আমরা সবাই শেখ হাসিনা'র কর্মী**

**- পানি সম্পদ প্রতিমন্ত্রী**

বরিশাল, ৬ মাঘ (২০ জানুয়ারি) :

পানি সম্পদ প্রতিমন্ত্রী জাহিদ ফারুক বলেছেন, আমরা কেউই নেতা নই, আমরা সবাই প্রধানমন্ত্রী শেখ হাসিনার কর্মী। আমাদের নেতা শেখ হাসিনা, আর কেউ নেতা না। এই বরিশালকে আপনারা চোখ ভরে দেখে নিন। আগামী দুই বছর পর এই বরিশাল আর দেখবেন না। এই বরিশাল হবে আগামীর রোল মডেল। দুই বছর শুধু ধৈর্য ধরে আমাকে কাজ করতে দিন, বরিশালকে পাল্টে দেবো।

আজ বরিশাল নগরীর কেন্দ্রীয় শহিদ মিনার প্রাঙ্গণে নৌকা প্রতীকের নির্বাচন কমিটি আয়োজিত প্রতিমন্ত্রীকে দেয়া সংবর্ধনা অনুষ্ঠানে প্রতিমন্ত্রী জাহিদ ফারুক এসব কথা বলেন।

প্রতিমন্ত্রী বলেন, প্রধানমন্ত্রী শেখ হাসিনা দেশের প্রান্তিক অঞ্চলের উন্নয়ন নিশ্চিত করতে কাজ করে যাচ্ছেন। তাঁর বলিষ্ঠ নেতৃত্বে দেশ আজ বিশ্বদরবারে এগিয়ে যাচ্ছে। পিছিয়ে পড়া বরিশালকে স্মার্ট নগরী হিসেবে তুলবো আমরা। স্মার্ট বরিশাল বির্নিমাণে সরকারি কর্মকর্তা ও এলাকাবাসী সবাইকে একযোগে কাজ করতে হবে।

প্রতিমন্ত্রী বলেন, জাতির পিতা যে স্বপ্ন নিয়ে দেশ স্বাধীন করেছিলেন, সেটা বাস্তবায়নে কাজ করছে শেখ হাসিনার সরকার। আমরা এই উন্নয়নের ধারা অব্যাহত রেখে বদলে দিবো বরিশালকে। বাংলাদেশ এগিয়ে যাচ্ছে, এগিয়ে যাবো আমরা বরিশালবাসীও।

তিনি আরো বলেন, প্রধানমন্ত্রী শেখ হাসিনার দূরদর্শী নেতৃত্বে ২০০৮ সালের ডিজিটাল বাংলাদেশ আজ স্মার্ট বাংলাদেশর পথে দুর্বার গতিতে এগিয়ে যাচ্ছে। প্রধানমন্ত্রীর নেতৃত্বেই ২০৪১ সালের মধ্যে বাংলাদেশকে স্মার্ট দেশে রূপান্তরিত করা হবে।

অনুষ্ঠানে বরিশাল সিটি কর্পোরেশনের মেয়র আবুল খায়ের আব্দুল্লাহ খোকন সেরনিয়াবাতের সভাপতিত্বে মেয়র পত্নী ও নারী নেত্রী লুনা আব্দুল্লাহ, বরিশাল মহানগর আওয়ামী লীগের সহসভাপতি এডভোকেট আফজালুল করীম, আওয়ামী লীগের জাতীয় কমিটির সদস্য এডভোকেট বলরাম পোদ্দার, বরিশাল মহানগর আওয়ামী লীগ এর সদস্য এডভোকেট কেবিএস আহমেদ কবির, বরিশাল মহানগর যুবলীগের আহ্বায়ক মোঃ নিজামুল ইসলাম নিজাম, বরিশাল জেলা শ্রমিক লীগের সভাপতি শাহজাহান হাওলাদার ও বরিশাল মহানগর যুবলীগের সহসভাপতি মাহমুদুল হক খান মামুনসহ স্থানীয় আওয়ামী লীগের নেতা-কর্মীরা উপস্থিত ছিলেন।

এর আগে প্রতিমন্ত্রী সদর উপজেলা পরিষদ চত্বরে প্রান্তিক জেলেদের বিকল্প কর্মসংস্থান হিসেবে উপহারস্বরূপ উপজেলায় ১০ টি গরুর বকনা বাছুর বিতরণ এবং বাংলাদেশ মুক্তিযোদ্ধা সংসদ বরিশাল মহানগর ও সদর উপজেলা আয়োজিত বীর মুক্তিযোদ্ধা, বীর মুক্তিযোদ্ধা পরিবার এর পক্ষ থেকে সংবর্ধনা অনুষ্ঠান শেষে মুক্তিযোদ্ধা পরিবারের মাঝে কম্বল বিতরণ করেন ।

#

গিয়াস/পাশা/মোশারফ/শামীম/২০২৪/২০৩৫ঘণ্টা

তথ্যবিবরণী নম্বর : ২৪৪৮

**ন্যাম সাইডলাইনে ভারতের পররাষ্ট্রমন্ত্রী জয়শঙ্করের সঙ্গে ড. হাছান মাহ্‌মুদের বৈঠক**

কাম্পালা, ৬ মাঘ (২০ জানুয়ারি) :

উগান্ডার কাম্পালায় অনুষ্ঠানরত জোট নিরপেক্ষ আন্দোলন (ন্যাম)-এর ১৯তম শীর্ষ সম্মেলনের পাশাপাশি পররাষ্ট্রমন্ত্রী ড. হাছান মাহ্‌মুদ ভারতের পররাষ্ট্রমন্ত্রী ড. এস জয়শঙ্করের সাথে দ্বিপাক্ষিক বৈঠক করেছেন৷

স্থানীয় সময় শনিবার বিকেলে ড. জয়শঙ্কর এ বৈঠকে ড. হাছান মাহ্‌মুদকে পররাষ্ট্রমন্ত্রী হিসেবে নতুন ভূমিকায় অভিনন্দন জানান। উভয় নেতা পারস্পরিক স্বার্থের বিভিন্ন বিষয় এবং দুই দেশের মধ্যে বিদ্যমান চমৎকার দ্বিপাক্ষিক সম্পর্ককে আরো এগিয়ে নেওয়ার বিষয়ে আলোচনা করেন। তারা বাংলাদেশের পররাষ্ট্রমন্ত্রীর আসন্ন নয়াদিল্লি সফর নিয়েও আলোচনা করেন।

ড. হাছান মাহ্‌মুদ ১৯-২০ জানুয়ারি জোট নিরপেক্ষ আন্দোলনের ১৯তম শীর্ষ সম্মেলনে এবং ২১-২২ জানুয়ারি ৭৭ জাতি গ্রুপ ও চীনের তৃতীয় দক্ষিণ সম্মেলনে বাংলাদেশ প্রতিনিধিদলের নেতৃত্ব দিচ্ছেন। পররাষ্ট্র সচিব ( সিনিয়র সচিব) মাসুদ বিন মোমেন, জাতিসংঘে বাংলাদেশের স্থায়ী প্রতিনিধি মুহাম্মদ এ মুহিত এবং কেনিয়া ও উগান্ডায় বাংলাদেশের হাইকমিশনারসহ অন্যরা পররাষ্ট্রমন্ত্রীর সঙ্গে রয়েছেন।

#

আকরাম/পাশা/সায়েম/সঞ্জীব/মোশারফ/শামীম/২০২৪/২০৩০ঘণ্টা

তথ্যবিবরণী                                                                                                    নম্বর : ২৪৪৮

**ভোক্তা প্রতারিত না হওয়ার বিষয়টি সর্বোচ্চ নজরদারিতে থাকবে**

**---বাণিজ্য প্রতিমন্ত্রী**

ঢাকা, ৬ মাঘ (২০ জানুয়ারি) :

ঢাকা আন্তর্জাতিক বাণিজ্য মেলায় আগত দর্শনার্থীরা বা ভোক্তারা যেন প্রতারিত না হয় সে ব্যাপারে সর্বোচ্চ নজরদারি রাখা হবে বলে বাণিজ্য প্রতিমন্ত্রী আহসানুল ইসলাম (টিটু)।

আজ পূর্বাচলে বঙ্গবন্ধু বাংলাদেশ-চায়না ফ্রেন্ডশিপ এক্সিবিশন সেন্টারে ২৮ তম ঢাকা আন্তর্জাতিক বাণিজ্য মেলা (ডিআইটিএফ)-২০২৪ উপলক্ষ্যে সার্বিক বিষয় নিয়ে সংবাদ সম্মেলনে প্রধান অতিথির বক্তব্যে প্রতিমন্ত্রী এ কথা জানান।

প্রতিমন্ত্রী বলেন, মেলায় কোনো ভোক্তা বা দর্শনার্থী যেন প্রতারিত না হয় সেজন্য ভোক্তা অধিকার সংরক্ষণ অধিদপ্তরের মাধ্যমে অভিযান পরিচালনা করা হবে। এ ব্যাপারে ভোক্তা অধিকারের সংশ্লিষ্ট কর্মকর্তাদের কড়া নির্দেশনা দেয়া হবে। দর্শনার্থীদের সুবিধার্থে মেলায় অভিযোগ বক্স ও হেল্প ডেক্স খোলা রাখা হবে। অভিযোগ পেলেই যাচাই-বাছাই করে ব্যবস্থা নেয়া হবে।

আহসানুল ইসলাম বলেন, এবছর মেলা প্রাঙ্গণকে দৃষ্টিনন্দন এবং প্রধানমন্ত্রী শেখ হাসিনার নেতৃত্বে দেশের উন্নয়ন ও অগ্রযাত্রাকে সামনে আনার জন্য মেলার প্রবেশদ্বার করা হয়েছে কর্ণফুলি টানেলের আদলে। এক পাশে রূপপুর পরমাণু বিদ্যুৎ কেন্দ্র ও অপর পাশে বিমান বন্দরের থার্ড টার্মিনালের প্রতিচ্ছবি রাখা হয়েছে।

প্রতিমন্ত্রী বলেন, আমাদের মূল লক্ষ্য রপ্তানিকে বহুমুখী করার মাধ্যমে রপ্তানি বাণিজ্য বাড়ানো। গার্মেন্টেস খাতের ওপর নির্ভরশীলতা কমিয়ে দেশীয় পণ্যের রপ্তানি বহুমুখীকরণ করা। প্রধানমন্ত্রী শেখ হাসিনার নির্দেশে আমরা এখন পাট এবং চামড়া শিল্পের ওপর বিশেষ নজর দিচ্ছি। এই দুই খাতে অপার সম্ভাবনা রয়েছে। প্রধানমন্ত্রী যে পণ্যকে বর্ষপণ্য ঘোষণা করুন না কেন, আমরা সারা বছর সেটা নিয়ে কাজ করবো।

প্রতিমন্ত্রী আরো বলেন, গত ১৫ বছরে ৬ গুণ রপ্তানি বাণিজ্য বাড়ানো সম্ভব হয়েছে। আমরা সেখানে বসে থাকতে চাইনা। পণ্য বহুমুখীকরণ করা গেলে দেশের রপ্তানি আয় একশো বিলিয়ন ছাড়িয়ে যাবে বলে আশাবাদ ব্যক্ত করে প্রতিমন্ত্রী জানান, দেশের রপ্তানি বাণিজ্য বাড়াতে হবে। রপ্তানি বাড়াতে না পারলে বৈদেশিক মুদ্রা অর্জন বাড়ানো সম্ভব হবে না। আমাদের মূল লক্ষ্য হবে লোকাল কর্মসংস্থান ও রপ্তানি বাড়ানো।

আহসানুল ইসলাম (টিটু) জানান, এবার মেলায় তুরস্ক, ইন্দোনেশিয়া, হংকং, ইরান, ভারত, পাকিস্তানসহ ১৬ থেকে ১৮ টি বিদেশি প্যাভিলিয়ন থাকবে। মেলায় ই-কমার্স সেবাকে আরো বেগবান করা হবে। যাতে সারা দেশের মানুষ এই সুবিধা পেতে পারে।

চলমান পাতা-২

পাতা-২

বাণিজ্য প্রতিমন্ত্রী বলেন, নিরাপত্তা নিশ্চিত করতে সব ধরনের ব্যবস্থা গ্রহণ করা হয়েছে। মেলার সার্বিক নিরাপত্তা এবং মেলায় আগত দর্শনার্থীদের নিরাপত্তা নিশ্চিত করতে মেলা প্রাঙ্গণে পর্যাপ্ত সংখ্যক পুলিশ, আর্মড পুলিশ ব্যাটালিয়ন ও র‌্যাব নিয়োজিত থাকবে। আইনশৃঙ্খলা বাহিনী মেলা প্রাঙ্গণ ও প্রাঙ্গণের বাইরে নিয়মিত টহল দিবে।

আহসানুল ইসলাম বলেন, মেলায় যাতায়াতের সুবিধার জন্য মেট্রোরেল ও এলিভেটেট এক্সপ্রেসওয়ে সাথে সংযুক্ত করতে ফার্মগেট থেকে বাসের ব্যবস্থা করা হয়ে। যাতে উত্তরা থেকে যারা মেলায় আসবে তারা মেট্রোরেল এসে ফার্মগেট থেকে বাসে এলিভেটেড এক্সপ্রেসওয়ে দিয়ে সোজা মেলায় চলে আসতে পারেন সেই সুবিধা রাখা হয়েছে।

আশপাশে প্রচুর অপরিকল্পিত দোকান পাট বসে যেখানে মানহীন পণ্য বিক্রয় হয় সেগুলো কীভাবে প্রতিরোধ করবেন সাংবাদিকদের এমন প্রশ্নের উত্তরে বাণিজ্য প্রতিমন্ত্রী বলেন, ইপিবি এবং ভোক্তা অধিকারকে কড়া নির্দেশ দেয়া হবে মেলাতে কোনো মানহীন পণ্য বিক্রয় বা প্রদর্শন করা যাবে না। কেউ করলে বিক্রয় বা প্রদর্শন বন্ধের ব্যবস্থা ভোক্তা অধিকার নেবে। ভোক্তাদের প্রতারিত হওয়ার কোনো সুযোগ রাখবো না।

মেলায় বিদেশিদের আনতে কী ব্যবস্থা নেয়া হয়েছে এমন প্রশ্নের জবাবে প্রতিমন্ত্রী বলেন, আমাদের দেশে বিশ্বের প্রায় প্রত্যেকটা দেশের মিশনে কমার্শিয়াল কাউন্সিলর রয়েছে। তাদেরকে এবার আমরা মেলায় নিয়ে আসবো এবং পণ্যের ব্র্যান্ডিং করা হবে।

অনুষ্ঠানে বাণিজ্য মন্ত্রণালয়ের সিনিয়র সচিব তপন কান্তি ঘোষ, ইপিবির ভাইস চেয়ারম্যান এএইসএম আহসান, অতিরিক্ত সচিব মোঃ আব্দুর রহিম, ইপিবির মহাপরিচালক-১ মাহবুবুর রহমান, মহাপরিচালক-২ বেবি রাণী কর্মকার অন্যান্যের মধ্যে উপস্থিত ছিলেন।

#

হায়দার/পাশা/সায়েম/সঞ্জীব/আব্বাস/২০২৪/১৮৪৮ ঘণ্টা

তথ্যবিবরণী                                                                                                    নম্বর : ২৪৪৭

**বাংলার মানুষের মুখে হাসি ফোটাবার লক্ষ্যে কাজ করে যাচ্ছেন শেখ হাসিনা**

**---মৎস্য ও প্রাণিসম্পদ মন্ত্রী**

ফরিদপুর, ৬ মাঘ (২০ জানুয়ারি) :

মৎস্য ও প্রাণিসম্পদ মন্ত্রী মোঃ আব্দুর রহমান বলেছেন, বাংলার মানুষ বঙ্গবন্ধু কন্যা শেখ হাসিনাকে টানা চারবারসহ পঞ্চমবারের মতো প্রধানমন্ত্রী করেছেন। তিনি বাংলার মানুষের মুখে হাসি ফোটাবার লক্ষ্যে কাজ করে যাচ্ছেন। আমাদের প্রয়োজন তাঁর হাতকে শক্তিশালী করা। তাঁর হাতকে শক্তিশালী করতে পারলে এই দেশ নিশ্চয়ই বঙ্গবন্ধুর স্বপ্নের সোনার বাংলাদেশ হবে। এই দেশ সত্যিকার অর্থে স্মার্ট বাংলাদেশ হবে।

আজ ফরিদপুরের আলীপুরে জেলা আওয়ামী লীগ আয়োজিত গণসংবর্ধনা অনুষ্ঠানে প্রধান অতিথির বক্তব্যে মন্ত্রী এসব কথা বলেন।

ফরিদপুর জেলা আওয়ামী লীগের সভাপতি শামীম হকের সভাপতিত্বে অনুষ্ঠানে বক্তব্য প্রদান করেন বাংলাদেশ আওয়ামী লীগের কেন্দ্রীয় কার্যনির্বাহী কমিটির স্বাস্থ্য ও জনসংখ্যা বিষয়ক সম্পাদক ডা. রোকেয়া সুলতানা, ফরিদপুর জেলা আওয়ামী লীগের সাধারণ সম্পাদক শাহ মো. ইশতিয়াক আরিফ এবং ফরিদপুর পৌরসভার মেয়র অমিতাভ বোস অনুষ্ঠানে বক্তব্য প্রদান করেন।

মন্ত্রী বলেন, আজকের বিশ্ব শেখ হাসিনার উন্নয়নে ঈর্ষান্বিত। বঙ্গবন্ধু কন্যা শেখ হাসিনা এক বড় চ্যালেঞ্জ হাতে নিয়ে পুনরায় দেশ পরিচালনার ভার নিয়েছেন। তাঁর বিরুদ্ধে চক্রান্ত-ষড়যন্ত্র আছে। ঐক্যবদ্ধভাবে সামনের এই দৃশ্যমান দুঃসময় মোকাবিলার জন্য প্রস্তুত হতে হবে। তিনি আরো জানান, বাংলাদেশ আওয়ামী লীগ নির্বাচনি ইশতেহার পূর্ণাঙ্গভাবে বাস্তবায়ন করবে। ক্ষুধামুক্ত দারিদ্র্যমুক্ত, সন্ত্রাসমুক্ত, জঙ্গিবাদমুক্ত বাংলাদেশ আমরা গড়ে তুলতে চাই।

মোঃ আব্দুর রহমান বলেন, নির্বাচনে বিজয়ী হবার পর আমি গর্বিত না, অহংকারী না, আমি আরও বেশি বিনয়ী হয়েছি। সারা জীবনের রাজপথের একজন কর্মী হিসেবে, সারা জীবন বাংলাদেশ আওয়ামী লীগের সংকট-সম্ভাবনায় সেই চিরপরিচিত মিছিলের সামনে দাঁড়িয়ে এই কন্ঠে জয় বাংলা স্লোগান ধ্বনিত করেছি, জয় বঙ্গবন্ধুর কথা বলেছি। সেই আব্দুর রহমানের কাছে তার সংবর্ধনার মন্ত্রী মহোদয় সম্বোধন বেমানান মনে হয়। আওয়ামী লীগের হাজার হাজার নেতাকর্মীর কাছে আমি রহমান ভাই হিসেবে বেঁচে থাকতে চাই, এর বাইরের কোন পরিচয় আমার কাছে স্বাচ্ছন্দ্যের পরিচয় না।

আওয়ামী লীগ ও অঙ্গ সংগঠনের নেতা-কর্মীদের এ সময় সৎভাবে ব্যবসা-বাণিজ্য করে জীবিকা নির্বাহের আহ্বান জানান মন্ত্রী।

অনুষ্ঠানের শুরুতে বাংলাদেশ আওয়ামী লীগ ও অঙ্গসংগঠনের ফরিদপুর জেলা শাখার নেতৃবৃন্দ মন্ত্রীকে ফুলেল শুভেচ্ছা জানান।

#

ইফতেখার/পাশা/সায়েম/সঞ্জীব/আব্বাস/২০২৪/১৮৩২ ঘণ্টা

তথ্যবিবরণী                                                                                                    নম্বর : ২৪৪৬

**কোভিড-১৯** **সংক্রান্ত** **সর্বশেষ** **প্রতিবেদন**

ঢাকা, ৬ মাঘ (২০ জানুয়ারি) :

স্বাস্থ্য অধিদপ্তরের তথ্যানুযায়ী শুক্রবার সকাল ৮টা থেকে আজ শনিবার সকাল ৮টা পর্যন্ত ২৪ ঘণ্টায় দেশে ১৩ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৫ দশমিক ৮৩ শতাংশ। এ সময় ২২৩ জনের নমুনা পরীক্ষা করা হয়েছে।

          গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৯ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৪ হাজার ১৫৩ জন।

#

দাউদ/পাশা/সায়েম/সঞ্জীব/আব্বাস/২০২৪/১৭২৭ ঘণ্টা

তথ্যবিবরণী নম্বর : ২৪৪৫

ন্যাম সামিটে পররাষ্ট্রমন্ত্রী

**ফিলিস্তিনিদের সমর্থন, রোহিঙ্গা প্রত্যাবাসন ও বিশ্বশান্তির প্রত্যয়ী আহ্বান**

কাম্পালা, ৬ মাঘ (২০ জানুয়ারি) :

১৯তম ন্যাম শীর্ষ সম্মেলনে বাংলাদেশ প্রতিনিধিদলের নেতা পররাষ্ট্রমন্ত্রী ড. হাছান মাহ্‌মুদ তাঁর বক্তৃতায় বিশ্বের সকল বিরোধের শান্তিপূর্ণ নিষ্পত্তি এবং শান্তির সংস্কৃতিকে সমুন্নত রাখার আহ্বান জানিয়েছেন।

উগান্ডার কাম্পালায় সম্মেলনের দ্বিতীয় দিন স্থানীয় সময় শনিবার সকালে পররাষ্ট্রমন্ত্রী তাঁর বক্তব্যে ১৯৭৩ সালে আলজিয়ার্সে ন্যাম শীর্ষ সম্মেলনে জাতির পিতা বঙ্গবন্ধু শেখ মুজিবুর রহমানের দেওয়া বক্তৃতার কথা উল্লেখ করেন। তিনি বলেন, প্রধানমন্ত্রী শেখ হাসিনা বঙ্গবন্ধুর শান্তি, উন্নয়ন ও মানবাধিকারের উত্তরাধিকার সাহসিকতার সঙ্গে এগিয়ে নিয়ে যাচ্ছেন।

ড. হাছান মাহ্‌মুদ ফিলিস্তিনের নির্যাতিত জনগণের প্রতি বাংলাদেশের অটুট সমর্থন পুনর্ব্যক্ত করেন এবং তাদের জন্য ন্যায়বিচার দাবি করেন। তিনি বিশ্ব সম্প্রদায়কে ফিলিস্তিনিদের পাশে দাঁড়ানোর এবং তাদের সমর্থনে সকল প্রয়াস গ্রহণের আহ্বান জানান।

পররাষ্ট্রমন্ত্রী রোহিঙ্গা সমস্যার টেকসই সমাধান নিশ্চিত করতে সংশ্লিষ্ট সকলকে দ্বিগুণ প্রচেষ্টার আহ্বান জানান এবং শান্তিপূর্ণ, ন্যায্য ও অন্তর্ভুক্তিমূলক সমাজ গড়তে গঠনমূলক এবং শান্তিপূর্ণ সংলাপের প্রয়োজনীয়তার ওপর জোর দেন।

ন্যামের নতুন চেয়ারম্যান উগান্ডার প্রেসিডেন্ট ইওয়েরি মুসেভেনি (Yoweri Museveni) শুক্রবার এ শীর্ষ সম্মেলন উদ্বোধনের পর দুই দিনের আলোচনা শেষে ‘কাম্পালা ঘোষণা’ এবং ফিলিস্তিনের বিষয়ে একটি ঘোষণা গৃহীত হবে বলে আশা করা হচ্ছে।

**মিয়ানমারের পররাষ্ট্রমন্ত্রীর সঙ্গে বৈঠক**

ন্যাম সম্মেলনের সাইডলাইনে পররাষ্ট্রমন্ত্রী ড. হাছান মাহ্‌মুদ মিয়ানমারের পররাষ্ট্রমন্ত্রী থান সুয়ে (Than Swe)-এর সঙ্গে বৈঠক করেন। তারা রোহিঙ্গা প্রত্যাবাসন এবং দুই দেশের মধ্যে গুরুত্বপূর্ণ অন্যান্য বিষয় নিয়ে আলোচনা করেন।

পররাষ্ট্র সচিব মাসুদ বিন মোমেন ও জাতিসংঘে দেশের স্থায়ী প্রতিনিধি রাষ্ট্রদূত মুহাম্মদ আবদুল মুহিত প্রতিনিধিদলের সদস্য হিসেবে সম্মেলন ও বৈঠকে যোগ দিচ্ছেন।

#

আকরাম/পাশা/সায়েম/সঞ্জীব/আব্বাস/২০২৪/১৭২৪ ঘণ্টা

তথ্যবিবরণী নম্বর : ২৪৪৪

**দুর্নীতিকে কোনোরকম প্রশ্রয় দেওয়া হবে না**

**-কৃষিমন্ত্রী**

শ্রীমঙ্গল (মৌলভীবাজার), ৬ মাঘ (২০ জানুয়ারি) :

কৃষিমন্ত্রী মো. আব্দুস শহীদ মন্ত্রণালয়ের কর্মকর্তাদের দুর্নীতিকে কোনোরকম প্রশ্রয় দেওয়া হবে না বলে হুঁশিয়ারি উচ্চারণ করেছেন।

মন্ত্রী গতকাল মৌলভীবাজারের শ্রীমঙ্গল উপজেলায় জেলা পরিষদ মিলনায়তনে গণসংবর্ধনা অনুষ্ঠানে প্রধান অতিথির বক্তৃতায় এসব কথা বলেন। কৃষিমন্ত্রী হিসেবে দায়িত্ব পাওয়ায় বাংলাদেশ ডেইরি ফার্মার্স এসোসিয়েশন এ অনুষ্ঠানের আয়োজন করে।

মন্ত্রী বলেন, কৃষককে উৎসাহ দিতে হবে। উৎসাহের মাধ্যমে পতিত জমি বা ফসলহীন জমিকে চাষের আওতায় আনতে হবে। আমরা কৃষকদের আরো কাছে যাবো, উঠান বৈঠক করবো। তাদের সমস্যা জেনে অগ্রাধিকার ঠিক করবো এবং সমস্যা সমাধানে উদ্যোগ নিবো।

মন্ত্রী আরো বলেন, উৎপাদন বাড়ানোর জন্য আগাম পরিকল্পনা নিতে হবে। কারণ, খাদ্যপণ্যের মজুত না থাকলে, হঠাৎ করে বাজারে দাম বাড়লে, বাইরে থেকে কিনে দাম নিয়ন্ত্রণ করা যাবে না। তাই শিগগিরই মন্ত্রণালয়ে কর্মকর্তাদের সাথে আলোচনা করে উৎপাদন বৃদ্ধির জন্য অগ্রাধিকার নির্ধারণ করবো।

বাংলাদেশ ডেইরি ফার্মার্স এসোসিয়েশনের সিনিয়র ভাইস প্রেসিডেন্ট একেএম নাজিব উল্লাহের সভাপতিত্বে সিলেট সিটি কর্পোরেশনের মেয়র আনোয়ারুজ্জামান চৌধুরী, কৃষি মন্ত্রণালয়ের ও যুগ্মসচিব নাজিয়া শিরিন, যুগ্ম সচিব কেএম কামরুজ্জামান সেলিম, মৌলভীবাজার জেলা প্রশাসক উর্মি বিনতে সালাম, অনুষ্ঠানে সংগঠনটির প্রেসিডেন্ট মো: ইমরান হোসেন ও সিনিয়র ভাইস প্রেসিডেন্ট আলী আজম শিবলী বক্তৃতা করেন।

#

কামরুল/জুলফিকার/রবি/আলী/মানসুরা/২০২৪/১৫০০ ঘন্টা

তথ্যবিবরণী নম্বর : ২৪৪৩

**সমাজকল্যাণমন্ত্রীর সাথে চাঁদপুর প্রেসক্লাবের নবনির্বাচিত**

**কার্যকারী কমিটির শুভেচ্ছা বিনিময়**

চাঁদপুর, ৬ মাঘ (২০ জানুয়ারি) :

সমাজকল্যাণমন্ত্রী ডা. দীপু মনির সাথে গতকাল চাঁদপুর প্রেসক্লাবের নবনির্বাচিত কার্যকারী কমিটির শুভেচ্ছা ও মতবিনিময় সভা অনুষ্ঠিত হয়েছে। কমিটির সভাপতি শাহাদাত হোসেন শান্ত ও সাধারণ সম্পাদক রোটা. মাহবুবুর রহমান সুমন মন্ত্রীকে ফুলেল শুভেচ্ছা জানান।

মতবিনিময় সভায় প্রধান অতিথির বক্তৃতায় মন্ত্রী বলেন, আত্মনিবেদিত মানুষের সেবায় কাজ করার সুযোগ পেয়েছি এবং প্রান্তিক মানুষকে সেবা করে উন্নয়নের মূল ধারায় নিয়ে আসার সুযোগও রয়েছে। আপনাদের বোন হিসেবে সবসময় পাশে আছি। বিশেষ করে প্রেসক্লাবের প্রত্যাশাগুলো পূরণ করার চেষ্টা করবো। চাঁদপুরের মানুষের চাওয়াগুলো আমার নিজেরও চাওয়া। কারণ তাদের মূল্যবান ভোটে আমি আজকে নির্বাচিত সংসদ সদস্য। তাই সেই মানুষগুলোর জন্য কিছু করা আমার দায়িত্ব ও কর্তব্য। আর এটিকে আমি আমার ইবাদত বলেই মনে করি।

পরে মন্ত্রী মোহাম্মদ আলী ফাউন্ডেশনের পক্ষ থেকে চাঁদপুর প্রেসক্লাব ও টেলিভিশন সাংবাদিক ফোরাম ও ফটোজার্নালিস্ট এসোসিয়েশনের নেতৃবৃন্দের নিকট কম্বল তুলে দেন।

#

জাকির/জুলফিকার/রবি/আলী/মানসুরা/২০২৪/১১০০ ঘন্টা

Handout Number: 2442

**Foreign Minister Dr. Hasan to deliver national statement at NAM Summit**

Dhaka, 20 January:

Foreign Minister Dr. Hasan Mahmud joined the NAM Summit yesterday, which the President of Uganda Yoweri Museveni inaugurated as the new Chair of the Movement. He also joined the State Banquet hosted by the President of Uganda.

Dr. Hasan is going to deliver the national statement of Bangladesh on behalf of Prime Minister Sheikh Hasina at the Summit and the Third South Summit.

The Foreign Minister is leading Bangladesh delegation to the 19th Summit of the Non-Aligned Movement (NAM) being held through 19-20 January and the Third South Summit of the G 77 and China scheduled on 21-22 January.

The Minister is also expected to have bilateral meetings with a good number of his counterparts. He is also expected to have courtesy calls with the UN Secretary General and Secretary General of the Commonwealth.

The inaugural ceremony of the summit was also addressed by the President of Azerbaijan, the outgoing Chair of the NAM, the President of the General Assembly, the Vice President Cuba as the Chair of the Group of 77 and China and the representatives of different regional groups.

Foreign Minister Hasan Mahmud is accompanied by Ambassador Masud Bin Momen, the Foreign Secretary, who led Bangladesh delegation to the Ministerial meeting and the Senior Official meetings of the NAM, Ambassador Muhammad Abdul Muhith, Permanent Representative of Bangladesh to the United Nations, and Ambassador Tareque Muhammad, Bangladesh High Commissioner to Kenya and concurrently accredited to Uganda.

#

Akram/Zulfikar/Robi/Koli/Ali/Shamim/2024/1152 hours